Run Away with Me

Run Away with Me on kanadalaisartistin Carly Rae Jepsenin musiikkikappale. Sen julkaisivat 604 Records, Schoolboy Records ja Interscope Records hänen kolmannen, E·MO·TION-studioalbumin toisena singlenä 17. heinäkuuta 2015. Kappaleen ovat sanoittaneet Jepsen, Robin Fredriksson, Mattias Larsson, Oscar Holter, Jonnali Parmenius sekä Karl Schuster, joista Frederiksson, Larsson ja Schluster myös tuottivat sen. Kappaleen musiikkivideon sekä kuvasi että ohjasi David Kalani Larkins ja se julkaistiin singlen julkaisupäivänä.

"Run Away with Me" oli kaupallisesti kohtalainen menestys, sen päästyä singlelistoille Australiassa, Irlannissa, Isossa-Britanniassa, Kanadassa, Skotlannissa, Slovakiassa ja Tšekissä. Jepsen on esittänyt kappaleen livenä muun muassa Pekingissä 1. toukokuuta 2015 sekä The Tonight Show with Jimmy Fallonissa 19. elokuuta 2015.

Lähteet

Vuoden 2015 kappaleet
Carly Rae Jepsenin kappaleet
Synthpop-kappaleet
Dance-pop-kappaleet